יוסי מאירי

יוסי מאירי (נולד ב-1977) הוא יוצר קולנוע ומהנדס תאורה ישראלי. יוסי מאירי נולד בפתח תקווה ובגיל 13 עבר לכוכב יאיר, בתיכון למד בתיכון כצנלסון כפר סבא. הוא בוגר הפקולטה להנדסה בהנדסת חשמל ואלקטרוניקה באוניברסיטת תל אביב. שירת חמש שנים בחיל האוויר במסגרת העתודה האקדמית והשתחרר בדרגת סרן. לאחר שחרורו מצה"ל סיים תואר ראשון ושני בהצטיינות בבית הספר לקולנוע וטלוויזיה ע"ש סטיב טיש, בתואר השני התמחה בצילום ובהפקה. מאירי עוסק בתכנון תאורה, הוא מהנדס מומחה להנדסת תאורה מטעם התאגדות מהנדסי חשמל ואלקטרוניקה בישראל. מאז 2013 מלמד קורסים בהנדסת תאורה במחלקה להנדסת חשמל ואלקטרוניקה בפקולטה להנדסה במכללת שנקר. במהלך השנים היה שותף בבימוי, הפקה, צילום ועריכה של כעשרה סרטים עלילתיים קצרים ושני סרטים עלילתיים באורך מלא שהשתתפו בעשרות פסטיבלי קולנוע ברחבי העולם, חלק גדול מהם יצר עם גלעד אמיליו שנקר ואריאל וייסברוד, אותם הכיר במסגרת לימודי הקולנוע באוניברסיטת תל אביב. ב-2011 מאירי הפיק, ערך, צילם וכתב ביחד עם הבמאי גלעד אמיליו שנקר את תסריט הסרט הקצר "לבן" (28 דקות) וזכה עבורו בפרס הצלם הטוב ביותר בפסטיבל הקולנוע העצמאי האירופי בפריז. הסרט הופק בתמיכת קרן רבינוביץ'. הוא נוצר בהשראת סיפורו של העיתונאי האיראני אמיר עבאס פחרבאר שעבר "עינוי לבן" בכלא האירני. הסרט מתאר אסיר שעל מנת להוציאו מדעתו כולאים אותו לבדו עירום בחדר הצבוע לבן, מאכילים אותו במזון בצבע לבן וברקע יש דממה מוחלטת. משחקים בו רזיה ישראלי, סיגל ראש ותומר גלרון. "לבן" היה מועמד ישראל לאוסקר בקטגוריית הסרט הקצר. הסרט זכה ב-12 פרסים בהם: פרס הבמאי הטוב ביותר בפסטיבל הקולנוע של וושינגטון; פרס הבמאי הטוב ביותר ופרס עיצוב הסאונד לתומר אליאב בפסטיבל הקולנוע של סנקט פטרסבורג ברוסיה, פרס הבמאי בפסטיבל דטרויט וינדזור (אנ'); בציונים לשבח בפסטיבלים באנגליה ובארגנטינה ונרכש לשידור בטלוויזיה בעשר מדינות. ב-2011 ביים, הפיק וערך עם אריאל וייסברוד את הסרט הקצר "יום נפלא" בכיכובה של ליא קניג, בו שיחקו גם דביר בנדק ואורי יניב וגם היה שותף בצילומו. הסרט הוקרן בלמעלה מ-70 פסטיבלים ברחבי העולם וזכה ב-5 פרסים וכן הוקרן בפריים טיים בערוץ הראשון וביום השואה בערוץ עשר. ב-2014 היה מצלמי הסרט הקצר (24 דקות) "רק אדם", בבימויה של לילי שפי ובכיכובם של רותי בורנשטיין, דב נבון וליאור אשכנזי. הסרט הוקרן בפסטיבל הסרטים הבינלאומי חיפה ובפסטיבל רומא. ב-2016 הפיק, ביים וצילם את הסרט הקצר "בולמוס" (9 דקות), על-פי סיפור מאת אפרים קישון. הסרט הוקרן בעשרות פסטיבלים ברחבי העולם. "המועדון לספרות יפה של הגברת ינקלובה" הוא סרט עלילתי באורך מלא (2018, 98 דקות) אותו מאירי ערך, צילם וגם כתב עם במאי הסרט גלעד אמיליו שנקר. מאירי היה בין חמשת המועמדים הסופיים לפרס אופיר לצילום הטוב ביותר לשנת 2017. בסרט משתתפות קרן מור, אניה בוקשטיין, רזיה ישראלי, חנה לסלאו, יפתח קליין וליא קניג בתפקיד הגברת ינקלובה. הסרט היה מועמד לשישה פרסי אופיר, וזכה בשניים: עבור עיצוב התלבושות הטוב ביותר והאיפור הטוב ביותר. הוא הוקרן בבתי הקולנוע בישראל וכן נמכר לרשת HBO אירופה. ב-2019 מאירי ביים והפיק ביחד עם אריאל וייסברוד את סרט הקולנוע הקומי העצמאי "בׇּזְמֵק" (82 דקות). הוא כתב את התסריט ביחד עם וייסברוד וגדי וילצ'רסקי, שגם משחק בסרט לצד מיטל גל סויסה, אורי יניב ויוסי צברי. הסרט זכה לתמיכת קרן הקולנוע הישראלי. מדיה וקבצים בנושא יוסי מאירי בוויקישיתוף יוסי מאירי, ברשת החברתית פייסבוק יוסי מאירי, במיזם "אישים" לתיעוד היצירה הישראלית יוסי מאירי, במסד הנתונים הקולנועיים IMDb (באנגלית) יוסי מאירי, באתר "אידיבי", מאגר הידע העברי לקולנוע ישראלי ועולמי יוסי מאירי, באתר Rotten Tomatoes (באנגלית) חי בסרט עונה 3: יוסי מאירי וגלעד אמיליו שנקר, באתר הטלוויזיה החינוכית הישראלית, 30 ביולי 2018 נירית אנדרמן, הקולנוענים שטענו כי צונזרו על ידי שמאלנים חוזרים עם קומדיית סטלנים, באתר הארץ, 31 ביולי 2019 קורות חיים, באתר התאגדות מהנדסי חשמל ואלקטרוניקה בישראל פרופיל, באתר התאגדות מהנדסי חשמל ואלקטרוניקה בישראל יוסי מאירי, באתר מכללת שנקר מתן יניב, ‏המועדון לקולנוע יפה של מר שנקר: ראיון עם גלעד אמיליו שנקר, באתר "סרט", 12 ביוני 2018 אמיר בוגן, סרט וראיון: גלעד אמיליו שנקר נופל בשבי, באתר ynet, 25 באוקטובר 2012 nrg מעריב, פרס ל"לבן" בפסטיבל סנט פטרסבורג, באתר nrg‏, 7 באוקטובר 2010 נלי ללני, במאי ישראל זוכה בפרס בינלאומי, באתר ynet,‏ 7 במאי 2011 אלעד בילו, הסרט הישראלי "לבן" זכה בפרס בפסטיבל וושינגטון, באתר הארץ, 22 ביוני 2011 קורות חייו של גלעד אמיליו שנקר, באתר טרנספקס יום נפלא, באתר אישים סרט ישראלי התקבל לפסטיבל באנקרה, באתר וואלה, 13 בפברואר 2012 עידו ישעיהו, המלצות היום – שישי, באתר קפה+טלוויזיה, 17 בפברואר 2012 רק אדם, באתר אישים זוהר צלח, ‏סקירת הסרט רק אדם בכיכובם של ליאור אשכנזי ודב נבון, באתר "סרט", 22 באוקטובר 2015 דורי פריאור, שיתוף פעולה ישראלי פלסטיני בפסטיבל חיפה, באתר קולנוען, 6 באוקטובר 2014 המועדון לספרות יפה של הגברת ינקלובה, באתר קרן הקולנוע הישראלי העולים לגמר בקטגוריות אישיות בשנת 2017, באתר האקדמיה הישראלית לקולנוע וטלוויזיה אבנר שביט‏, "קראו לי חולה נפש, אמרו שירדתי מהפסים, איימתי להתאבד": ריאיון עם הבמאי גלעד אמיליו שנקר, באתר וואלה, 7 ביוני 2018 "המועדון לספרות יפה של גברת ינקלובה" נמכר ל-HBO אירופה, באתר וואלה, 17 ביוני 2019 בזמק, באתר קרן הקולנוע הישראלי